ডাব্লিউডাব্লিউএফ হল অব ফেম (১৯৯৪)

১৯৯৪ ডাব্লিউডাব্লিউএফ হল অব ফেম ওয়ার্ল্ড রেসলিং ফেডারেশন (ডাব্লিউডাব্লিউএফ) দ্বারা প্রযোজিত একটি পেশাদার কুস্তি অনুষ্ঠান ছিল,http://wrestlingnews.co/wwe-news/the-wwe-hall-of-fame-1994-1995-and-1996-ceremonies-on-the-wwe-network/ যেখানে ডাব্লিউডাব্লিউএফ হল অব ফেমের দ্বিতীয় শ্রেণিকে অন্তর্ভুক্ত করেছে। এই অনুষ্ঠানটি ১৯৯৪ সালের ৯ই জুন তারিখে কিং অব দ্য রিং আয়োজনের পূর্বে মার্কিন যুক্তরাষ্ট্রের মেরিল্যান্ডের বাল্টিমোরের ওমনি ইনার হারবার ইন্টারন্যাশনাল হোটেলে অনুষ্ঠিত হয়েছে।

এই বছরের হল অব ফেম অন্তর্ভুক্তির মূল আকর্ষণ ছিল আর্নল্ড স্কালান্দ, যাকে শেন ম্যাকম্যান হল অব ফেমে অন্তর্ভুক্ত করেছেন। এছাড়াও বোবো ব্রাজিল, বাডি রজার্স, চিফ জে স্ট্রংবাউ, ফ্রেডি ব্লেসি এবং গরিলা মনসুনের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।

পটভূমি
১৯৯৩ সালে ওয়ার্ল্ড রেসলিং ফেডারেশন (ডাব্লিউডাব্লিউএফ) ডাব্লিউডাব্লিউএফ হল অব ফেম প্রতিষ্ঠা করেছিল। অতঃপর ২২শে মার্চ তারিখে র-এর পর্বে এক ঘোষণায় জানিয়েছিল যে প্রায় দুই মাস পূর্বে মৃত্যুবরণ করা আন্ড্রে দ্য জায়ান্ট হবেন হল অব ফেমের প্রথম অন্তর্ভুক্ত ব্যক্তি। এই বছরে বার্ষিক কিং অফ দ্য রিং প্রতি-দর্শনে-পরিশোধ (পিপিভি) অনুষ্ঠানের সাথে একত্রে হল অব ফেম অনুষ্ঠানটি আয়োজন করা হয়েছিল।

১৯৯৪ সালের এই অনুষ্ঠানটি ডাব্লিউডাব্লিউএফ হল অব ফেম কালানুক্রমিকের দ্বিতীয় অনুষ্ঠান ছিল, যা ৯ই জুন তারিখে কিং অব দ্য রিং আয়োজনের পূর্বে মার্কিন যুক্তরাষ্ট্রের মেরিল্যান্ডের বাল্টিমোরের ওমনি ইনার হারবার ইন্টারন্যাশনাল হোটেলে আয়োজন করার জন্য নির্ধারণ করা হয়েছিল। এই অনুষ্ঠানটি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।

তথ্যসূত্র

বহিঃসংযোগ


১৯৯৪
বিষয়শ্রেণী:১৯৯৪-এ পেশাদার কুস্তি
বিষয়শ্রেণী:১৯৯৪-এ বাল্টিমোর
বিষয়শ্রেণী:জুন ১৯৯৪-এ মার্কিন যুক্তরাষ্ট্রে ঘটনা
বিষয়শ্রেণী:বাল্টিমোরে পেশাদার কুস্তি অনুষ্ঠান